b'\n_START_ARTICLE_\nJabatan Taman Laut Malaysia\n_START_SECTION_\nPeranan\n_START_PARAGRAPH_\nPegawai pemantau serta bot peronda siapsiaga bagi memastikan kawasan yang diwartakan sebagai taman laut tidak menjadi mangsa pencerobohan oleh mana-mana pihak termasuk nelayan. Kini ada 22 buah bot peronda bagi menjalankan rondaan bagi menghalang kegiatan menangkap ikan di kawasan itu._NEWLINE_JLTM mendapat kerjasama daripada Jabatan Perikanan Malaysia  Polis Marin Malaysia dan Agensi Penguatkuasaan Maritim Malaysia bagi memastikan kawasan taman laut terus selamat daripada sebarang ancaman.\n_START_SECTION_\nTaman laut\n_START_PARAGRAPH_\nTaman laut dilindungi kerana ia bertindak sebagai zon penampan yang mengekalkan dan memastikan sumber ikan negara tidak merosot serta mampu menggalakkan aktiviti pelancongan dan penyelidikan. Taman laut merupakan salah satu pusat utama sumber genetik kehidupan di mana kawasan terumbu karang merupakan zon biodiversiti paling tinggi._NEWLINE_Akta Perikanan 1985 menetapkan sebarang kegiatan penangkapan ikan di sekitar kawasan dua batu nautika dari pulau atau kawasan yang diwartakan sebagai taman laut adalah dilarang.\n_START_SECTION_\nKempen kesedaran\n_START_PARAGRAPH_\nKempen Pengalaman Bersama Taman Marin dirasmikan Timbalan Menteri Sumber Asli dan Alam Sekitar Tan Sri Joseph Kurup di Aquaria Suria KLCC, Kuala Lumpur pada 30 Julai 2009.'